

***Prvo čitanje****:  Post 18,1-10a*

***Drugo čitanje****: Kol 1,24-28*

***Evanđelje****:**Lk 10,38-42*

***Zborna molitva:***

Molimo te, Gospodine, budi nam milostiv i darežljiv. Produbi nam nadu, vjeru i ljubav, da ustrajemo u budnosti i vršenju tvoga zakona. Po Gospodinu.

***Ulazna pjesma:***

Evo, Bog mi pomaže, Gospodin krijepi život moj.

Od srca rado ću ti žrtvovati, slavit ću ime tvoje, Gospodine, jer je dobrostivo.

***Pričesna pjesma:***

*Evo, na vratima stojim i kucam, govori Gospodin: posluša li tko glas moj i otvori mi vrata,
unići ću k njemu i večerati s njim, i on sa mnom.*

 Župe svetog Ivana Krstitelja – Rečica

 Br. 597. god. XII. 28. srpnja 2019.

*Jednom je Isus na nekome mjestu molio. Čim ­presta, reče mu jedan od učenika: »Go­spo­di­ne, nauči nas moliti kao što je i Ivan naučio svoje učenike.« On im reče: »Kad molite, govorite: Oče! Sveti se ime tvoje! ­Dođi kraljevstvo tvoje! Kruh naš svagdanji ­daji nam svaki dan! I otpusti nam grijehe naše: ta i mi otpuštamo svakom dužniku svojem! I ne uvedi nas u napast!«*

*I reče im: »Tko to od vas ima ovakva prijatelja? Pođe k njemu o ponoći i rekne mu: ’Prija­telju, posudi mi tri kruha. Prijatelj mi se s puta svratio te nemam što staviti preda nj!’ A onaj mu iznutra odgovori: ’Ne dosađuj mi! Vrata su već zatvorena, a dječica sa mnom u postelji. Ne mogu ustati da ti dadnem...’ Kažem vam: ako i ne ustane da mu dadne zato što mu je prijatelj, ustat će i dati mu što god treba zbog njegove bezočnosti. I ja vama kažem: ­Ištite i dat će vam se! Tražite i naći ćete! Kucajte i otvorit će vam se! Doista, tko god ište, prima; i tko traži, nalazi; i onomu tko kuca, otvorit ­će se. A koji je to otac među vama: kad ga sin zaište ribu, zar će mu mjesto ribe zmiju dati? Ili kad zaište jaje, zar će mu dati štipavca? Ako dakle vi, iako zli, znate dobrim darima darivati djecu svoju, koliko li će više Otac s neba obdariti Duhom Svetim one koji ga zaištu!«*

*Riječ Gospodnja.*

17. NEDJELJA KROZ GODINU





**STVARNE PREPREKE**

Postoji vrijeme gradnje, vrijeme razgradnje, vrijeme pameti i ono van pameti, vrijeme sadnje, vrijeme berbe, vrijeme mudraca i vrijeme luđaka…svako vrijeme nosi svoje breme.

Postojalo je vrijeme u nekih kada su starce odnosili daleko van naselja da umru ili da se njima zvjeri nahrane. Jer stari su postali breme, opasnost da mladi ne prežive. Danas ih odvoze u neke tamo domove, daleko, što dalje da umru tiho s čežnjom da vide još jednom u što su uložili svoj život. Zvijer samoće i tuge nahrane se njima. Umru tamo u nekom tuđem nepoznatom krevetu, nepoznatoj kući – sami.

Naprednom društvu starci su breme, zauzimaju maldima prostor, opterećuje fondove, zdravstvo, socijalu, oduzimaju vrijeme. Teret su. Novo vrijeme traži mlade, kreativne, jake, zdrave, poduzetne i hitre. Stari su kočnica jer stalno pričaju – kako je bilo, stalno gunđaju, koče progres, nove ideje. A mi živimo u vremenu koje juri brzim koracima naprijed – u propast. Uostalom stari su ljudi religiozni, a mi ne želimo biti religiozni.

Nakon Očenaša Isus u svome govoru upućuje svoje učenike  na vrijednost molitve s punim povjerenjem. Budući da je Bog dobar i svemoguć i zna što trebamo, on uslišava naše molitve koje s ustrajnošću i postojanošću donosimo pred njega. Ako već zemaljski otac daje svojoj djeci što ima, što je dobro, tada će nebeski Otac u svakom slučaju darovati ono što trebamo.  Istinski Božji dar je Duh Sveti**.** U Duhu Svetom primamo ljubav, koja povezuje naše srce s Bogom i s bližnjima. Duh Sveti je naš branitelj, on nam daruje sve dobre darove. Ovdje Bog daruje sama sebe nama. Duh Sveti je snaga koja pomaže, da možemo svetiti ime Božje, i koja nas jača svakoga dana, da Božje kraljevstvo može početi, da u našoj kulturi može rasti novi smisao. Tako želimo s punim povjerenjem ići s Bogom na našemu putu. U vrijeme odmora i praznika postoje trenuci  tišine i mira. U svakom slučaju trebamo svjesno tražiti vrijeme za nas same, za naše bližnje, a prije svega za Boga**.** Ako na taj način umirimo naše srce u Gospodinovoj prisutnosti, tada ćemo imati udjela u snazi i pomoći za našu svakodnevicu. Što nas više Bog daruje, tim više možemo darivati naše bližnje.

Na osobit način bila je povezana s Isusom njegova majka Marija. Svoj život je provodila u stalnoj Božjoj prisutnosti, i također u svim praktičnim poslovima. Marija majka Božja može nas uvoditi u stav molitve, gdje smo sa srcem povezani s Bogom, i promatramo ga u svojoj nutrini. Marija nam pokazuje put do svoga Sina, a taj je put lagan, kratak, siguran i savršen.

Nisu vojnici, ni osvajaći vrhova planina, novine ne pišu o njima, ne postoje ni specijalizirane emisije o njima na televizijama. Anonimni su, susrećete ih svaki dan u vašem mjestu, gradu, na ulici. Javno i društveno su na margini, medijima nezanimljivi.

U vremenima banalizacije kada je važnije što će neka polupismena osoba, takozvana javna izreći ili se osjećati od onoga što kaže netko mudar…

Kada je važnije imati i time se razbacivati, nego biti. Postoje ipak neki čudni ljudi za naša vremena kojima nije bitno imati nego

BITI ČOVJEK !!!

**neki posebni ljudi…**

Pred nekoliko desetljeća sretoh čovjeka, uglednog, društveno angažiranoga, rekli bi „teška artiljerija“. Reče mi on tada: „Znadete li vi tko je zaslužan za sve ovo što sam danas?“ Naravno, da mu nisam rekao što sam mislio nego onako „okoli naokoli“. „Znam što mislite, ali nije to. Najzaslužnija je moja stara majka koja svaki dan moli za mene, moju obitelj. Nisam neki vjernik, ne idem u crkvu, ali osjećam snagu te molitve moje stare majke. Toj molitvi i njoj mogu zahvaliti za sve. Ona je posebna žena.“

Istinski junaci našeg vremena su učiteljice, učitelji, nastavnici i profesori. Oni i župnik zadnji napuštaju naselja. O njima svatko može misliti što hoće, o njima govoriti s omalovažavanjem, a oni rade najteži i najvažniji posao na svijetu a plaćeni i priznati društveno kao da rade najnevažniji posao. Mnogi putuju po desetke kilometara da bi učili odgajali tuđu djecu. Vašu djecu. Ne nailaze na odlikovanja, susreću se s bahatošću djece i roditelja. Oni to rade s ljubavlju i ne odustaju. Za to treba imati ljubavi. Ne očekuju nagrade i priznanja, najveće priznanje i nagrada je kada vide da je njihov učenik uspio kao čovjek i stručnjak. I danas nakon šest desetljeća i nešto sjećam se s ljubavlju svoje prve učiteljice gospođe Matilde. Prije dvadeset godina sreo sam, živjela je u Njemačkoj, razveselilo je kad sam je od prve prepoznao. Rekao sam joj:“ Učiteljice, postoje ljudi koje se nikada ne zaboravlja. Divljeg dječaka s obronaka Ivanšćice učili se i odgajali, imali ljubavi i strpljenja. Vi ste moj heroj! Vama imam zahvaliti za puno toga.“

O ostalim posebnim ljudima koje susrećemo svaki dan, možda ih ne zapažamo u slijedećem nastavku.

|  |  |  |
| --- | --- | --- |
| Ponedjeljak,29.srpnja |  | Marta |
| Utorak30. srpnja |  | Petar Krizolog |
| Srijeda31. srpnja  |  | Ignacije Lojolski |
| Četvrtak,01.kolovoza |  | Alfonso Ligurijski |
| Petak02.kolovoza  | 18,00 | Gospa Anđelska – PRVI PETAK+ Đurđa Fumić; Ljubica (god), Zvonimir Zaplatić |
| Subota, 03.kolovoza  |  | Augustin Kažotić – PRVA SUBOTANa jednu nakanu |
| **Nedjelja,**04.kolovoza | 9,00 | **18. NEDJELJA KROZ GODINU**+ obitelj Bartolac, Prstec; + Slavko Cvetković i ob.; + Josip Novosel i ob.; + Pavao, Ana Bašić; + Marica, Ivan Ribar (god); +Veronika Cvetković, Josip, Ivan Strnić; + Josip Vrane (god) |

**Pastoralni listić**: Tjedni prilog Zvona svetog Ivana Krstitelja. Izdaje: Župa svetog Ivana Krstitelja Rečica, Rečica 47. 47203 Rečica. <http://zupa-svik-recica.hr/> Glavni i odgovorni urednik: Lovro Zaplatić, župnik .Tel 047 713 002 /0992441234 e-mail : zupa.recica@zg-nadbiskupija.hr . Izlazi u 150 primjeraka.

* U petak. O1. Kolovoza je PRVI PETAK – POBOŽNOST 9 PRVIH PETAKA SRCU ISUSOVU. Prilika za svetu ispovijed od 17,30 sati
* U subotu PRVA SUBOTA kada molimo za svećenike i svećenička zvanja

**OBNOVA UNUTRAŠNJOSTI ŽUPNE CRKVE:**

Prva faza – obnova pjevališta uglacnom gotova. Postoji još stepenište. Sada slijedi isplata skela i radova.

Budući da je zid crkve do ceste i kritičnom stanju slijedi izrada dokumentacije za obnovu zida na kojem će biti potrebno načiniti i građevinske zahvate, poslije toga slijedi izrada dolumentacije, natječaj za izvođače, izrada financijske konstrukcije, natječaj za donacije.

Nažalost crkva je u puno lošijem stanju nego se to vidi na prvi pogled.

**DAROVALI OVAJ TJEDAN ZA OBNOVU NAŠE ŽUPNE CRKVE:**

Ana Klarić, Luka Pokupska 72; Obitelj Vojvoda Bažulj, Zamršje 74; Josip Perač, Rečica 197a; Alen Horvat, Luka Pokupska 86.

Hvala svima a potičemo i druge!

Ostali možete darovati u župnom uredu ili sakristiji ili u banci. Župa sv. Ivana Krstitelja Rečica ( za obnovu župne crkve) IBANHR8124000081104962168

**Molitvena zajednica Milosrdnog Isusa** u našoj župi postoji već sedmu godinu. Sastajemo se ljeti u 19,00 sati a zimi u 18,00 sati u našoj župnoj crkvi na zajedničku molitvu. Jednom mjesečno imamo misu i klanjanje pred Presvetim.

Pridruži nam se kada možeš i koliko možeš.

**ŽUPNE OBAVIJESTI**